
[bookmark: OLE_LINK11]Η καλαθοσφαίριση είναι άθλημα που επιλέγουν πολλά παιδιά για την εκγύμναση τους και παρουσιάζει τις δικές της ιδιαίτερης απαιτήσεις σε ότι αφορά την προπονητική επιβάρυνση. Στις αναπτυξιακές ηλικίες, η παρακολούθηση της προπονητικής επιβάρυνσης αποκτά ιδιαίτερη σημασία, καθώς μπορεί να συμβάλει στον αποτελεσματικότερο σχεδιασμό της προπονητικής διαδικασίας και την πρόληψη τραυματισμών. Σκοπός της παρούσας διατριβής ήταν η διερεύνηση της εσωτερικής και της εξωτερικής επιβάρυνσης σε αθλητές καλαθοσφαίρισης ηλικίας 12 έως 14 ετών κατά την εκτέλεση διαφορετικών προπονητικών ασκήσεων και μορφών παιχνιδιού, καθώς και η σύγκριση των αντίστοιχων δεικτών μεταξύ των ασκήσεων. Στη μελέτη συμμετείχαν 44 αθλητές καλαθοσφαίρισης, ηλικίας 12,4 ± 0,6 ετών. Για την εκτίμηση της εσωτερικής επιβάρυνσης αξιολογήθηκαν δείκτες καρδιακής συχνότητας, ενώ για την εξωτερική επιβάρυνση καταγράφηκαν η απόσταση ανά λεπτό, η μέση και η μέγιστη ταχύτητα, η απόσταση στις επιμέρους ζώνες ταχύτητας, καθώς και ο αριθμός επιταχύνσεων και επιβραδύνσεων ανά λεπτό. Για τη στατιστική ανάλυση των δεδομένων εφαρμόστηκε ανάλυση διακύμανσης ως προς έναν παράγοντα. Τα αποτελέσματα έδειξαν ότι οι μορφές άσκησης με μεγαλύτερη αγωνιστική συνάφεια συνοδεύτηκαν από υψηλότερη εσωτερική επιβάρυνση, όπως φάνηκε από τις υψηλότερες τιμές καρδιακής συχνότητας. Όσον αφορά στην εξωτερική επιβάρυνση, η άσκηση 5 vs. 0 παρουσίασε τις υψηλότερες τιμές ταχύτητας, ενώ οι αγωνιστικές μορφές 5 vs. 5 παρουσίασαν τις υψηλότερες τιμές επιταχύνσεων και επιβραδύνσεων ανά λεπτό. Συνεπώς, η μορφή της άσκησης επηρεάζει σημαντικά τόσο την εσωτερική όσο και την εξωτερική επιβάρυνση σε αθλητές καλαθοσφαίρισης αναπτυξιακής ηλικίας, γεγονός που υπογραμμίζει τη σημασία της στοχευμένης επιλογής των προπονητικών ασκήσεων.

Kostopoulou Flora: Study of internal and external stress indicators in 12 to 14-year-old basketball players

(Under the supervision of Associate Professor Alexandra Avloniti)

Basketball is a sport many children choose for training, and it presents specific demands for training load. In developmental age groups, monitoring training load is particularly important, as it can contribute to a more effective design of the training process and to injury prevention. The aim of the present Master’s Thesis was to investigate internal and external load in basketball players aged 12 to 14 years during different training drills and game-based formats, as well as to compare the corresponding indices across exercises. Forty-four basketball players participated in the study, with a mean age of 12.4 ± 0.6 years. Internal load was assessed using heart-rate-related indices, whereas external load was evaluated through distance covered per minute, mean and maximum speed, distance covered within specific speed zones, and the number of accelerations and decelerations per minute. For the statistical analysis of the data, one-way analysis of variance was applied. The results showed that exercise formats with greater game specificity were associated with higher internal load, as reflected in higher heart rates. With regard to external load, the 5 vs. 0 drill elicited the highest speed-related values, whereas the 5 vs. 5 game-based formats produced the highest number of accelerations and decelerations per minute. Therefore, the type of exercise substantially affects both internal and external load in developmental basketball players, highlighting the importance of the targeted selection of training drills.

Keywords: training load, developmental age, periodization

Η φυσική δραστηριότητα ορίζεται ως η κάθε αυθόρμητη ή μη κίνηση των σκελετικών μυών που έχει ως συνέπεια την κατανάλωση ενέργειας ενώ η σωματική άσκηση αποτελεί μια πιο εξειδικευμένη μορφή δραστηριότητας, η οποία είναι δομημένη και προσχεδιασμένη και αποβλέπει στη συστηματική βελτίωση της φυσικής κατάστασης των ατόμων (Caspersen et al., 1985). Η καθιέρωση τέτοιων κινητικών μοτίβων από τα πρώτα στάδια της παιδικής ηλικίας συμβάλλει στην πρόληψη και αποκατάσταση διάφορων παθήσεων και θέτει τις βάσεις για έναν δια βίου δραστήριο τρόπο ζωής (Warburton et al., 2017; Telama et al., 2014). 
Παρά τα αποδεδειγμένα οφέλη της συμμετοχής των παιδιών σε προγράμματα φυσικής δραστηριότητας, τα σύγχρονα δεδομένα όσον αφορά στα παιδιά, αλλά και στους εφήβους, δείχνουν ότι έχει μειωθεί σημαντικά η φυσική δραστηριότητα με το 50% αυτών να μην πληροί τις συστάσεις του παγκόσμιου οργανισμού υγείας (Π.Ο.Υ), που είναι εξήντα λεπτά μέτριας έως έντονης φυσικής δραστηριότητας ημερησίως (Andersen et al., 2016; Tremblay et al., 2017). Επιπλέον, παρά τις έντονες συστάσεις του Π.Ο.Υ για τουλάχιστον τρεις φόρες την εβδομάδα έντονης δραστηριότητας, στις ηλικιακές κατηγορίες 13 έως 15 ετών, στην Ευρώπη τα ευρήματα είναι απογοητευτικά, καθώς μόνο ένας στους πέντε εφήβους πετυχαίνει τα εξήντα λεπτά καθημερινής κίνησης (Van Hecke et al., 2016; Hallal et al., 2012). Εξαιτίας των ακαδημαϊκών υποχρεώσεων των παιδιών, μάλιστα, έχει αυξηθεί κατά πολύ ο καθιστικός χρόνος, με αποτέλεσμα να απομένει ελάχιστος για φυσική δραστηριότητα μέσα στην μέρα. Αυτό οδηγεί ακόμα και στη μείωση των αλληλεπιδράσεων των παιδιών με τους συνομηλίκους τους και κατ’ επέκταση και στην άμβλυνση της κοινωνικοποίησής τους (Andersen et al., 2016; Tremblay et al., 2017).

Η περίοδος της ανάπτυξης περιλαμβάνει σύνθετες διεργασίες στον οργανισμό με στόχο την πληρέστερη κι πιο υγιή εκδοχή του οργανισμού. Κατά τη διαδικασία αυτή εμφανίζεται η κυτταρική διαφοροποίηση και εξειδίκευση, μέσω της οποίας τα κύτταρα αποκτούν ιδιαίτερα χαρακτηριστικά και λειτουργική αυτονομία, που διαρκεί από τη γέννηση του ανθρώπου έως και την ενηλικίωσή του (Malina et al., 2004). Σε αυτό το πλαίσιο δεν συμπεριλαμβάνονται μόνο οι βιολογικοί παράμετροι, αφού ενσωματώνεται και η ψυχοκοινωνική πρόοδος του ατόμου, οι κοινωνικές του ικανότητες και η δυναμική της επικοινωνίας του με το κοινωνικό σύνολο (Lloyd & Oliver, 2020; Malina et al., 2004). Για να επιτευχθούν όλα τα παραπάνω, κρίνεται αναγκαία η συμμετοχή των παιδιών σε τουλάχιστον 60 λεπτά μέτρια προς έντονη δραστηριότητα, την οποία στις περισσότερες περιπτώσεις προσπαθούν να την πετύχουν μέσα από τη συμμετοχή τους σε οργανωμένες μορφές της, όπως τα ατομικά και τα ομαδικά αθλήματα.
Μέσω της συμμετοχής λοιπόν σε αθλητικές δραστηριότητες, είναι δυνατόν τα παιδιά και οι έφηβοι να βελτιώσουν παραμέτρους της ανάπτυξής τους τόσο σε επίπεδο ορμονικής λειτουργίας όσο και ως προς την ανάπτυξη του μυοσκελετικού συστήματος, ενώ παράλληλα ενισχύεται η οστική πυκνότητα και βελτιώνεται η νευρομυϊκή συναρμογή (Malina et al., 2004; Lloyd & Faigenbaum, 2016). Η πορεία της σωματικής διάπλασης των παιδιών χαρακτηρίζεται από ξεχωριστές φάσεις, οι οποίες είναι συνδεδεμένες με τη χρονολογική τους ηλικία. Αναλυτικότερα, κατά τα πρώτα παιδικά χρόνια, από τη γέννηση έως και το έκτο έτος, οι ρυθμοί ανάπτυξης του σώματος, του ύψους όσο και του βάρους, είναι ιδιαίτερα έντονοι, ενώ παράλληλα θεμελιώνονται οι αδρές και οι λεπτές κινητικές δεξιότητες. Ακολουθεί η ηλικιακή περίοδος 6 έως 12 ετών, η οποία έχει έναν πιο σταθερό ρυθμό. Σε αυτήν την φάση οι μεταβολές της σωματικής σύστασης είναι χαρακτηριστικές, καθώς παρατηρείται η ενίσχυση του μυϊκού ιστού και η μείωση του λιπώδους ιστού (Malina et al., 2004; Tanner et al., 1990; WHO, 2020). Κατά την εφηβική περίοδο ο ρυθμός ανάπτυξης τόσο του αναστήματος, ιδιαίτερα των μακρών οστών, όσο και της σωματικής ανάπτυξης με έμφαση στην αλλαγή της σύστασης σώματος αναδεικνύει τη σημαντικότητα της συμμετοχής των παιδιών και των εφήβων σε διάφορες μορφές οργανωμένης και μη φυσικής δραστηριότητας (Αυλωνίτη, 2020; Lloyd & Faigenbaum, 2016; Malina et al., 2004; Rogol et al., 2002).

	Ένα από τα πιο συχνά επιλεγόμενα αθλήματα των παιδιών αναπτυξιακής ηλικίας είναι η καλαθοσφαίριση, η οποία χαρακτηρίζεται από προσπάθειες υψηλής έντασης, όπως άλματα, επιταχύνσεις, επιβραδύνσεις, αλλαγές κατεύθυνσης, οι οποίες επαναλαμβάνονται πολύ τακτικά εντός τόσο ενός αγώνα όσο και των προπονητικών μονάδων (Ostojic et al., 2006; Narazaki, Berg, Stergiou, Chen, 2009). Η συχνότητα επανάληψης αυτών των κινήσεων διαφέρει ανάλογα τη θέση του κάθε παίκτη, την ηλικία των ίδιων των παικτών και διαφέρει ανάλογα με το ασκησιολόγιο που χρησιμοποιείται από τον προπονητή στην κάθε προπονητική μονάδα (Sallet, Perrier, Ferret, Vitelli, Baverel, 2005; Wellm, Jager, Zentgraf, 2024). Όσον αφορά στις φυσιολογικές απαιτήσεις του αθλήματος είναι πλέον αποδεκτό ότι ενεργοποιούνται τόσο ο αερόβιος όσο κι ο αναερόβιος μεταβολισμός σε έντονο βαθμό, προκειμένου οι αθλητές να ανταπεξέλθουν στα διάφορα κινητικά πρότυπα της καλαθοσφαίρισης και στη διάρκεια που έχει μια προπόνηση κι ένας αγώνας (Mancha-Triguero, Garcia-Rubio, Antunez, 2020).
	Στον Ελλαδικό χώρο η καλαθοσφαίριση αποτελεί επιλογή χιλιάδων παιδιών και η οικεία ομοσπονδία προτείνει μακροχρόνιο αγωνιστικό σχεδιασμό που ξεκινά από την ηλικία των 5 περίπου ετών στις αναπτυξιακές ηλικίες, με τα παιδιά να συμμετέχουν συνήθως σε τρεις έως τέσσερεις προπονητικές μονάδες ανά εβδομάδα και έναν αγώνα συνήθως τα Σαββατοκύριακα. Οι προπονήσεις τυπικά έχουν διάρκεια από 60 έως 90 λεπτά και κύριος στόχος των προπονήσεων είναι η ανάπτυξη των θεμελιωδών δεξιοτήτων, των δεξιοτήτων της καλαθοσφαίρισης και των βασικών στοιχείων τακτικής. Σε αυτό το πλαίσιο οι προπονητές χρησιμοποιούν ασκήσεις ατομικής τεχνικής, τακτικής υποομάδων όπως 2 x 2 κα, μετακίνησης της ομάδας από τον χώρο άμυνας σε αυτόν της επίθεσης και το αντίθετο και ασκήσεις τακτικής σε επίπεδο 5 x 5. Η κάθε άσκηση επιβάλει τα δικά της στοιχεία και οι προπονητές σχεδιάζουν προπονητικές μονάδες με γνώμονα τη συνολική επιβάρυνση, την εκμάθηση των βασικών στοιχείων και τη διασκέδαση των παιδιών.

1.3. Εσωτερική και εξωτερική επιβάρυνση στην προπόνηση καλαθοσφαίρισης 
Για την κατανόηση των μεταβολικών και φυσιολογικών απαιτήσεων, σε συνδυασμό με τις αποκλίσεις που εμφανίζονται ανά ηλικιακή κατηγορία, με τις διαφορετικές ανάγκες που έχει ο αναπτυσσόμενος οργανισμός, κρίνεται απαραίτητη η προσεκτικότερη παρακολούθηση της προπονητικής διαδικασίας, προκειμένου να ελέγχονται οι συνολικές επιβαρύνσεις των ασκούμενων (de Dios-Alvarez et al., 2021). Γι’ αυτό και πλέον στην προπονητική επιστήμη, η επιβάρυνση που δέχονται τα παιδιά κι οι έφηβοι παρακολουθείται και αναλύεται. Αυτή η επιβάρυνση χωρίζεται σε δύο κατηγορίες: στην εσωτερική και στην εξωτερική. Όσον αφορά την εσωτερική επιβάρυνση, η ίδια σχετίζεται με το συνολικό βιολογικό και ψυχοφυσιολογικό στρες που βιώνει ο αθλητής ως αποτέλεσμα του προπονητικού ερεθίσματος που δέχεται κατά την άσκηση (Scott et al., 2013). Για την ποσοτικοποίηση αυτού του στρες αξιοποιούνται δείκτες, όπως η μεταβολή της καρδιακής συχνότητας, που υποδεικνύει τη φυσιολογική επιβάρυνση που δέχεται ο αθλητής κατά τη διάρκεια της προπόνησης και του αγώνα (Hou, 2022). Μια άλλη παράμετρος αξιολόγησης της εσωτερικής επιβάρυνσης είναι η υποκειμενική αντίληψη της κόπωσης (Rating of Perceived Exertion, RPE), η οποία επιτυγχάνει να ενσωματώσει τόσο την ένταση όσο και τη χρονική διάρκεια της προπονητικής μονάδας, παρέχοντας έτσι μια πιο ολοκληρωμένη εικόνα της αντιληπτής καταπόνησης του αθλητή (Haddad et al., 2017). 
Στους νεότερους αθλητές της καλαθοσφαίρισης, ηλικίας 16 έως 18 ετών, μελέτες τονίζουν ότι η μέση καρδιακή συχνότητα κατά τη διάρκεια των προπονήσεων κυμαίνεται περίπου στους 150 με 170 παλμούς/λεπτό, ενώ οι μέγιστες τιμές της φτάνουν τους 185 με 200 παλμούς/ λεπτό, πάντα ανάλογα με την ένταση των ασκήσεων και με το επίπεδο του αθλητή (Haddad et al., 2017; Svilar et al., 2019). Όσον αφορά στις μικρότερες ηλικιακά κατηγορίες (Κ14 ως Κ16), έχουν αναφερθεί πιο χαμηλές μέσες τιμές για την καρδιακή συχνότητα, περίπου στα 145 με 165 παλμοί / λεπτό, γεγονός που σχετίζεται και με το χαμηλότερο προπονητικό φορτίο, αλλά και με την περιορισμένη σωματική ανάπτυξη των παιδιών. Άλλωστε, η καρδιακή συχνότητα αποτελεί έναν αξιόπιστο δείκτη εσωτερικής επιβάρυνσης, από τη στιγμή που αντανακλά το ποσοστό ενεργοποίησης του καρδιοαναπνευστικού συστήματος, καθώς και τη μεταβολική απαίτηση της δραστηριότητας (Staunton et al., 2018).
Επιπλέον, θα πρέπει να τονιστεί ότι στους ενήλικες επαγγελματίες καλαθοσφαιριστές, η μέση καρδιακή συχνότητα κατά τη διάρκεια των αγώνων ή των προπονήσεων υψηλής έντασης κυμαίνεται μεταξύ 160 και 175 παλμών το λεπτό, ενώ η μέγιστη καρδιακή συχνότητα μπορεί να φτάσει και τους 190 με 200 παλμούς (Ferioli et al., 2023; Ferioli et al., 2020). Αντίστοιχα, η ελάχιστη καρδιακή συχνότητα κατά τη διάρκεια των διαλειμμάτων προπόνησης ή των φάσεων παιχνιδιού χαμηλότερης έντασης κυμαίνεται μεταξύ των 110 και 130 παλμών ανά λεπτό (Svilar et al., 2019).
Στους εφήβους αθλητές ηλικίας 17 έως 18 ετών, οι τιμές της μέσης καρδιακής συχνότητας κατά τη διάρκεια των προπονήσεων κυμαινόταν μεταξύ των 155 και 170 παλμών ανά λεπτό, ενώ οι μέγιστες προσέγγισαν πολλές φορές τους 185 με 195 παλμούς (Haddad et al., 2017; Ferioli et al., 2021). Στις κατηγορίες Κ16 έχουν αναφερθεί, μάλιστα, στη μέση καρδιακή συχνότητα περίπου 150 με 165 παλμούς / λεπτό, με μέγιστες τιμές που θα μπορούσαν να φτάσουν και τους 190 παλμούς / λεπτό κατά τη διάρκεια ιδιαίτερα έντονων αγωνιστικών δραστηριοτήτων (Staunton et al., 2018). Περνώντας στις πιο μικρές ηλικίες, όπως είναι οι αντίστοιχες Κ14 ή Κ13, η μέση καρδιακή συχνότητα εμφανίζεται ελαφρώς πιο χαμηλή, συνήθως μεταξύ 145 και 160 παλμών/ λεπτό, ενώ οι μέγιστες τιμές της παραμένουν υψηλές, εξαιτίας της φυσιολογικής ανταπόκρισης των παιδιών στις ασκήσεις και μπορεί να φτάσουν και να ξεπεράσουν τους 190 παλμούς / λεπτό. Αυτές οι διαφοροποιήσεις σχετίζονται με το επίπεδο της βιολογικής ωρίμανσης, με την ένταση των δραστηριοτήτων και με το προπονητικό επίπεδο των αθλητών (Arede et al., 2019).
Η εξωτερική επιβάρυνση προσδιορίζει το έργο που παράγει ο αθλητής κατά τη διάρκεια μιας δραστηριότητας. Στα πλαίσια της καλαθοσφαίρισης, η οποία χαρακτηρίζεται από δυναμικές κινήσεις και συνεχείς αλλαγές κατεύθυνσης, η ποσοτικοποίηση της επιβάρυνσης αυτής βασίζεται σε συγκεκριμένους δείκτες. Αυτοί περιλαμβάνουν τη συνολική απόσταση που διανύεται, τη μέση ταχύτητα μετακίνησης ως κριτήριο έντασης, καθώς και τη συχνότητα των ενεργειών υψηλής ισχύος. Ιδιαίτερη βάση δίνεται στην καταγραφή των επιταχύνσεων και των επιβραδύνσεων, αλλά και στην επίδραση των ποικίλων κινητικών προτύπων και εντάσεων, που λαμβάνουν χώρα κατά την προπόνηση ή τον αγώνα (Edwards et al., 2018; Staunton et al., 2018; Svilar et al., 2019). Για την εγκυρότητα αυτών των δεδομένων η σύγχρονη αθλητική επιστήμη αξιοποιεί εξελιγμένα τεχνολογικά εργαλεία, όπως επιταχυνσιόμετρα, τοπικά συστήματα εντοπισμού θέσης (Global Positioning System, GPS) και αναλυτές χρονικής κίνησης (Fox et al., 2017). 
Επιπλέον, στην εξωτερική επιβάρυνση περιλαμβάνονται μεταβλητές που αφορούν την κινητική δραστηριότητα των αθλητών, όπως είναι η απόσταση ανά λεπτό, οι επιβραδύνσεις, οι επιταχύνσεις και η συνολική απόσταση. Η απόσταση ανά λεπτό (m·min⁻¹) χρησιμοποιείται πολλές φορές ως δείκτης έντασης του παιχνιδιού και γι’ αυτόν τον λόγο έχει μελετηθεί εκτενώς σε διαφορετικά επίπεδα και στην καλαθοσφαίριση (Piedra et al., 2021). Στους επαγγελματίες καλαθοσφαιριστές αναφέρεται ότι η μέση απόσταση ανά λεπτό κυμαίνεται περί περίπου μεταξύ 60 έως 80 m/min κατά τη διάρκεια των αγώνων, ενώ στους εφηβικούς πληθυσμούς οι τιμές αυτές φτάνουν στα 50 με 70 m/min (Svilar et al., 2019; Ferioli et al., 2020). 
Ακόμη κάποιες πολύ σημαντικές μεταβλητές εξωτερικής επιβάρυνσης, όπως ήδη αναφέρθηκε, είναι οι επιταχύνσεις και οι επιβραδύνσεις, που αντικατοπτρίζουν τις πολύ συχνές αλλαγές ρυθμού και κατευθύνσεων, οι οποίες χαρακτηρίζουν την καλαθοσφαίριση. Στους επαγγελματίες αθλητές έχουν καταγραφεί περίπου 10 με 20 επιβραδύνσεις ανά λεπτό σε συνθήκες αγώνα, ενώ οι μέγιστες επιταχύνσεις μπορούν να φτάσουν και τα 3 έως 5 m/s² (Fox et al., 2017; Piedra et al., 2021). Παρόμοιες τιμές έχουν αναφερθεί και σε νεότερους αθλητές, αν και στις χαμηλότερες ηλικιακές κατηγορίες η συχνότητα της υψηλής έντασης των επιταχύνσεων εμφανίζεται πιο χαμηλή λόγω της μικρότερης μυϊκής ισχύος, αλλά και της περιορισμένης εμπειρίας παιχνιδιού (Piedra et al., 2021).
Στις μελέτες των Arede et al. (2019) και Guimaraes et al. (2019), οι οποίοι ασχολήθηκαν με διαφορετικές ηλικιακές κατηγορίες, παρατηρήθηκε ότι η εμφάνιση μεγαλύτερου αριθμού επιταχύνσεων κι επιβραδύνσεων έχει άμεση θετική σχέση με την προπονητική εμπειρία και την ηλικία. Στις μελέτες αυτές βρέθηκε ότι οι μέγιστες επιταχύνσεις τους νεότερους καλαθοσφαιριστές κυμαίνονταν περίπου μεταξύ 3,5–3,8 m/s², ενώ οι ενήλικες αθλητές έφταναν ή ξεπερνούσαν τα 4 m/s². Παράλληλα, στις νεότερες ηλικίες παρουσιάστηκε μεγαλύτερη μεταβλητότητα των τιμών επιτάχυνσης και επιβράδυνσης, κάτι που αποδίδεται στη διαφοροποίηση της κινητικής ανάπτυξης και της βιολογικής ωρίμανσης των αθλητών.
Η σύγκριση μεταξύ διαφορετικών ηλικιακών κατηγοριών αποτυπώνει το γεγονός ότι όσο αυξάνονται η ηλικία και η προπονητική εμπειρία των αθλητών, τόσο αυξάνεται και η ένταση των μεταβλητών της εξωτερικής επιβάρυνσης, κυρίως όσον αφορά τις επιβραδύνσεις, την απόσταση που καλύπτεται ανά λεπτό, αλλά και τις επιταχύνσεις. Αντίθετα, η εσωτερική επιβάρυνση παρουσιάζει πιο μικρές διαφοροποιήσεις, μιας και η καρδιακή συχνότητα παραμένει υψηλή σε όλες τις ηλικιακές κατηγορίες, εξαιτίας της διαλειμματικής φύσης των αθλημάτων. Γι’ αυτόν τον λόγο, η ταυτόχρονη αξιολόγηση της εξωτερικής και εσωτερικής επιβάρυνσης, θεωρείται αναγκαία για να επιτευχθούν η ορθολογική διαχείριση του προπονητικού φορτίου και η πρόληψη των τραυματισμών σε οποιαδήποτε ηλικία (Fox et al., 2017; Ferioli et al., 2021).
Κατά την προπονητική διαδικασία ο έλεγχος της συνολικής επιβάρυνσης είναι καθοριστικός για την απόδοση των νεαρών καλαθοσφαιριστών. Για αυτόν τον λόγο, το θέμα της σωστής διαχείρισης της επιβάρυνσης στα ομαδικά αθλήματα παραμένει διαχρονικά στο επίκεντρο του ενδιαφέροντος των προπονητών και των εξειδικευμένων γυμναστών, τόσο σε επαγγελματικό όσο και σε ερασιτεχνικό επίπεδο (Calleja-González & Terrados, 2009; Foster et al., 2017). Η διαδικασία αυτή δεν περιορίζεται μόνο στον σχεδιασμό εξατομικευμένων προγραμμάτων, που στοχεύουν στη μεγιστοποίηση της απόδοσης, αλλά προστατεύουν και τον αθλητή από τον κίνδυνο υπερπροπόνησης και τραυματισμού (Conte et al., 2018; Ferioli et al., 2020, 2021). 
Παρά το γεγονός ότι η διεθνής βιβλιογραφία διαθέτει εκτενή δεδομένα για την αξιολόγηση της επιβάρυνσης σε ενήλικες καλαθοσφαιριστές, παρατηρείται ένα σημαντικό ερευνητικό κενό στις αναπτυξιακές ηλικίες. Η σημασία της μελέτης έγκειται στο γεγονός πως αν και η καλαθοσφαίριση αποτελεί συχνή επιλογή των παιδιών ως αθλητική δραστηριότητα, δεν υπάρχουν μελέτες οι οποίες να ποσοτικοποιούν την επιβάρυνση

[bookmark: _Toc224493069]1.4. Σκοπός της έρευνας 
Σκοπός της παρούσας μελέτης ήταν η διερεύνηση της εσωτερικής και της εξωτερικής επιβάρυνσης σε αθλητές καλαθοσφαίρισης ηλικίας 12 έως 14 ετών κατά την εκτέλεση διαφορετικών τύπων προπονητικών ασκήσεων και μορφών παιχνιδιού. Ειδικότερα, σκοπός είναι να αξιολογηθούν δείκτες εσωτερικής επιβάρυνσης που σχετίζονται με την καρδιακή συχνότητα, καθώς και δείκτες εξωτερικής επιβάρυνσης, όπως η απόσταση ανά λεπτό, η μέση και η μέγιστη ταχύτητα, η απόσταση που καλυπτόταν σε επιμέρους ζώνες ταχύτητας, καθώς και ο αριθμός επιταχύνσεων και επιβραδύνσεων ανά λεπτό. Παράλληλα, επιδιώκεται η σύγκριση των παραπάνω δεικτών μεταξύ των διαφορετικών τύπων ασκήσεων, προκειμένου να αποτυπωθεί με μεγαλύτερη σαφήνεια ο τρόπος με τον οποίο το περιεχόμενο της άσκησης επηρεάζει το προφίλ επιβάρυνσης των νεαρών καλαθοσφαιριστών.

[bookmark: _Toc224493070]1.5. Ερευνητικές Υποθέσεις 
Οι ερευνητικές υποθέσεις, στις οποίες βασίστηκε η έρευνα είναι οι ακόλουθες:
· Υπάρχει στατιστικά σημαντική επίδραση των ασκήσεων στη διαμόρφωση της εσωτερικής και της εξωτερικής επιβάρυνσης.
· Υπάρχει στατιστικά σημαντική επίδραση της προσομοίωσης του αγώνα στη διαμόρφωση της εσωτερικής και της εξωτερικής επιβάρυνσης. 

[bookmark: _Toc224493071]1.6. Οριοθετήσεις και Περιορισμοί 
Οι οριοθετήσεις της συγκεκριμένης έρευνας αφορούν τα ακόλουθα. Οι συμμετέχοντες ήταν εθελοντές αθλητές της καλαθοσφαίρισης και μαθητές γυμνασίου. Οι μετρήσεις πραγματοποιήθηκαν σε αθλητικό κέντρο του νομού Ξάνθης και η ερευνήτρια βασίστηκε στην προσπάθεια που κατέβαλαν οι αθλητές κατά τη διάρκεια των προπονήσεων.

[bookmark: _Toc224493072]1.7. Ορισμοί και Συντομογραφίες 
Εσωτερική Επιβάρυνση: Αναφέρεται στο φυσιολογικό ερέθισμα που δέχεται ο αθλητής κατά τη διάρκεια της άσκησης και περιλαμβάνει τόσο φυσιολογικές όσο και ψυχοφυσιολογικές παραμέτρους. 
Εξωτερική Επιβάρυνση: Αφορά τη συνολική επιβάρυνση που υφίσταται το σώμα από μια αθλητική δραστηριότητα και εκφράζεται μέσω εξωτερικών δεικτών, όπως η απόσταση που διανύεται, ο αριθμός των αλμάτων, καθώς και οι επιταχύνσεις και επιβραδύνσεις. 
[bookmark: _Toc224493073]

2. ΜΕΘΟΔΟΛΟΓΙΑ

[bookmark: _Toc224493074]2.1. Δείγμα 
Στη μελέτη συμμετείχαν 44 υγιείς αθλητές καλαθοσφαίρισης ηλικίας 12 έως 14 ετών, με μέση ηλικία 12,4 ± 0,6 έτη, μέση σωματική μάζα 56,3 ± 12,3 kg και μέσο ύψος 162,8 ± 9,8 cm. Όλοι οι συμμετέχοντες ανήκαν σε οργανωμένο αγωνιστικό και προπονητικό περιβάλλον και συμμετείχαν συστηματικά στις προπονήσεις και στους αγώνες της ομάδας τους. Πριν από τη συλλογή των δεδομένων, οι αθλητές, οι γονείς ή κηδεμόνες τους και οι προπονητές ενημερώθηκαν αναλυτικά για τη διαδικασία της μελέτης και παρείχαν τη συγκατάθεσή τους για τη συμμετοχή.

[bookmark: _Toc224493075]2.2. Πειραματικός Σχεδιασμός 
Αρχικά, οι συμμετέχοντες, οι γονείς και οι προπονητές ενημερώθηκαν για τη διαδικασία, ενώ στη συνέχεια υπέγραψαν την έντυπη συγκατάθεση συμμετοχής τους στη μελέτη. Ακολούθως, πραγματοποιήθηκαν πριν από τις προπονήσεις, μετρήσεις ανθρωπομετρικών χαρακτηριστικών και συγκεκριμένα ύψους από όρθια θέση και σωματικού βάρους, και έπειτα υπολογίστηκε ο δείκτης μάζας σώματος (ΔΜΣ=βάρος (kg)/ύψος (m)2). Συνολικά αξιολογήθηκαν 144 περιπτώσεις προπόνησης, που προέκυψαν από τη συμμετοχή των 44 παιδιών σε τουλάχιστον 2 προπονήσεις ή φιλικούς αγώνες εντός του συλλόγου. 
[bookmark: _Hlk207805201][bookmark: _Hlk207806029]Πριν από κάθε προπόνηση ή αγώνα τοποθετούνταν το σύστημα Polar Team Pro και έπειτα ακολουθούσε το τυπικό πρόγραμμα των προπονήσεων. Οι παράμετροι εσωτερικής επιβάρυνσης που αξιολογήθηκαν ήταν η μέση καρδιακή συχνότητα (HRavg), η μέγιστη καρδιακή συχνότητα (HRmax), η καρδιακή συχνότητα ηρεμίας (HRrest) καθώς και ο αθροιστικός δείκτης καρδιακής συχνότητας (summated Heart Rate). Ακόμα αξιολογήθηκαν και οι παράμετροι εξωτερικής επιβάρυνσης, που ήταν η απόσταση ανά λεπτό, η μέγιστη και η μέση ταχύτητα, η απόσταση σε διαφορετικές ζώνες ταχύτητας και ο αριθμός επιβραδύνσεων και επιταχύνσεων ανά λεπτό. Τέλος, αξιολογήθηκε ο δείκτης υποκειμενικής αντίληψης της κόπωσης (sRPE) με τη χρήση της κλίμακας του Borg, η οποία γινόταν 20 λεπτά έπειτα από την ολοκλήρωση της προπονητικής μονάδας.


[bookmark: _Toc224493076]2.3. Περιγραφή Μετρήσεων και οργάνων μέτρησης
Κατά τη διεξαγωγή της μελέτης πραγματοποιήθηκαν μετρήσεις των ανθρωπομετρικών χαρακτηριστικών των παιδιών και τα στοιχεία χρησιμοποιήθηκαν για τη δημιουργία προφίλ των παικτών στο σύστημα καταγραφής παλμών Team Polar Pro. Επίσης, για τη διαμόρφωση των προφίλ των παιδιών χρησιμοποιήθηκε η εξίσωση HRmax= 208 – (0.7*ηλικία) (Mahon et al., 2010).

[bookmark: _Toc224493077]2.3.1. Αξιολόγηση σωματομετρικών χαρακτηριστικών
Η ανθρωπομετρική αξιολόγηση πραγματοποιήθηκε πριν από την έναρξη των καταγραφών, με στόχο τόσο την περιγραφή του δείγματος όσο και τη δημιουργία του ατομικού προφίλ κάθε αθλητή στο σύστημα παρακολούθησης. Η σωματική μάζα και τα χαρακτηριστικά της σύστασης σώματος εκτιμήθηκαν με συσκευή βιοηλεκτρικής εμπέδησης MA801 (Charder Electronic Co., Ltd., Taichung City, Taiwan), ενώ το ύψος μετρήθηκε με φορητό αναστημόμετρο seca 208 (seca GmbH & Co. KG, Hamburg, Germany). Για τη μέτρηση με τη συσκευή βιοηλεκτρικής εμπέδησης, οι συμμετέχοντες στέκονταν όρθιοι πάνω στην πλατφόρμα της συσκευής, χωρίς υποδήματα και κάλτσες, με πλήρη επαφή των πελμάτων με τα ηλεκτρόδια, κρατώντας τα ηλεκτρόδια χειρός με τα άνω άκρα ελαφρώς απομακρυσμένα από τον κορμό μέχρι την ολοκλήρωση της μέτρησης. Οι μετρήσεις πραγματοποιήθηκαν μετά από τουλάχιστον τρίωρη αποχή από τη λήψη τροφής. Στη συνέχεια υπολογίστηκε ο δείκτης μάζας σώματος [ΔΜΣ = σωματική μάζα (kg) / ύψος² (m²)] και τα ανθρωπομετρικά δεδομένα καταχωρήθηκαν στο σύστημα Polar Team Pro για τη διαμόρφωση του ατομικού προφίλ των αθλητών.

[bookmark: _Toc224493078]2.3.2. Αξιολόγηση εσωτερικής επιβάρυνσης
Η αξιολόγηση της εσωτερικής επιβάρυνσης πραγματοποιήθηκε με τη χρήση του συστήματος ομαδικής καταγραφής Polar Team Pro. Πριν από την έναρξη κάθε καταγραφής, στους αθλητές τοποθετούνταν ο αισθητήρας καρδιακής συχνότητας και στη συνέχεια ακολουθούσε η προγραμματισμένη προπονητική διαδικασία, σύμφωνα με τον σχεδιασμό του προπονητικού επιτελείου. Από το σύστημα εξήχθησαν οι δείκτες που χρησιμοποιήθηκαν για την εκτίμηση της εσωτερικής επιβάρυνσης, και συγκεκριμένα η μέση καρδιακή συχνότητα και το ποσοστό του χρόνου παραμονής σε επιμέρους ζώνες καρδιακής συχνότητας.

[bookmark: _Toc224493079]2.3.3. Αξιολόγηση εξωτερικής επιβάρυνσης
[bookmark: _Toc224493080]Η εξωτερική επιβάρυνση αξιολογήθηκε με τη χρήση του συστήματος ομαδικής καταγραφής Polar Team Pro, μέσω του οποίου καταγράφηκαν οι κινητικές απαιτήσεις των διαφορετικών τύπων άσκησης και μορφών παιχνιδιού. Ο αισθητήρας του συστήματος Polar Team Pro περιέχει επιταχυνσιόμετρο, μαγνητόμετρο και γυροσκόπιο μέσω των οποίων προσδιορίζονται οι δείκτες εξωτερικής επιβάρυνσης σε αθλήματα κλειστού χώρου. Ειδικότερα, για την εκτίμηση της εξωτερικής επιβάρυνσης αναλύθηκαν η απόσταση ανά λεπτό, η μέγιστη και η μέση ταχύτητα, η απόσταση που καλυπτόταν σε διαφορετικές ζώνες ταχύτητας, καθώς και ο αριθμός επιταχύνσεων και επιβραδύνσεων ανά λεπτό.

2.4. Στατιστική Ανάλυση
Για τη στατιστική ανάλυση των δεδομένων εφαρμόστηκε ανάλυση διακύμανσης ως προς έναν παράγοντα, προκειμένου να διερευνηθούν τυχόν διαφορές στους δείκτες εσωτερικής και εξωτερικής επιβάρυνσης μεταξύ των διαφορετικών τύπων άσκησης. Σε περιπτώσεις στατιστικά σημαντικής κύριας επίδρασης, οι επιμέρους διαφορές εξετάστηκαν με τη δοκιμασία πολλαπλών συγκρίσεων Bonferroni. Το επίπεδο στατιστικής σημαντικότητας ορίστηκε σε p< 0,05. Τα δεδομένα παρουσιάζονται ως μέσοι όροι ± τυπική απόκλιση.
[bookmark: _Toc224493081]

3. ΑΠΟΤΕΛΕΣΜΑΤΑ

Στην παρούσα ενότητα παρουσιάζονται τα αποτελέσματα που προέκυψαν από την αξιολόγηση των δεικτών εσωτερικής και εξωτερικής επιβάρυνσης των αθλητών κατά την εκτέλεση των επιμέρους προπονητικών ασκήσεων και κατά τη διάρκεια του αγώνα.

[bookmark: _Toc224493082]3.1. Μέση Καρδιακή Συχνότητα 
	Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 6,61, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά της άσκησης 3 vs.2 με τις ασκήσεις 2 vs. 2, 5 vs. 5 Προπόνησης και την άσκηση 5 vs. 5 του Αγώνα. Τα αποτελέσματα παρουσιάζονται στο Σχήμα 1.

a,d,e

Σχήμα 1. Μέση καρδιακή Συχνότητα ανά άσκηση. a: σημαντική διαφορά με την άσκηση 2 vs. 2, d: σημαντική διαφορά με την άσκηση 5 vs. 5 της Προπόνησης, e: σημαντική διαφορά με την άσκηση 5 vs. 5 του Αγώνα. 



[bookmark: _Toc224493083]3.2. Απόσταση ανά λεπτό
Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 10,81, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά της άσκησης 3 vs.2 με τις ασκήσεις 2 vs. 2, 5 vs. 0, 5 vs. 5 Προπόνησης και την άσκηση 5 vs. 5 του Αγώνα. Τα αποτελέσματα παρουσιάζονται στο Σχήμα 2.

a,c,d,e

Σχήμα 2. Απόσταση ανά λεπτό και ανά άσκηση. a: σημαντική διαφορά με την άσκηση 2 vs. 2, c: σημαντική διαφορά με την άσκηση 5 vs. 0, d: σημαντική διαφορά με την άσκηση 5 vs. 5 της Προπόνησης, e: σημαντική διαφορά με την άσκηση 5 vs. 5 του Αγώνα. 



[bookmark: _Toc224493084]3.3. Μέγιστη Ταχύτητα
Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 2,91, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά της άσκησης 5 vs. 0, με την άσκηση 5 vs. 5 του Αγώνα. Τα αποτελέσματα παρουσιάζονται στο Σχήμα 3.

e

Σχήμα 3. Μέγιστη Ταχύτητα ανά άσκηση. e: σημαντική διαφορά με την άσκηση 5 vs. 5 του Αγώνα. 


[bookmark: _Toc224493085]3.4. Μέση Ταχύτητα
Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 12,23, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά της άσκησης 3 vs.2 με τις ασκήσεις 2 vs. 2, 5 vs. 0, 5 vs. 5 Προπόνησης και την άσκηση 5 vs. 5 του Αγώνα. Τα αποτελέσματα παρουσιάζονται στο Σχήμα 4.

a,c,d,e

Σχήμα 4. Μέση Ταχύτητα ανά άσκηση. a: σημαντική διαφορά με την άσκηση 2 vs. 2, c: σημαντική διαφορά με την άσκηση 5 vs. 0, d: σημαντική διαφορά με την άσκηση 5 vs. 5 της Προπόνησης, e: σημαντική διαφορά με την άσκηση 5 vs. 5 του Αγώνα. 


[bookmark: _Toc224493086]3.5. Ποσοστό χρόνου στη Ζώνη 1 της Καρδιακής Συχνότητας
Από την εφαρμογή της ανάλυσης διακύμανσης ως προς έναν παράγοντα δεν διαπιστώθηκε στατιστικά σημαντική διαφορά του παράγοντα άσκηση [F(4,150) = 1,108, p = 0,36]. Τα αποτελέσματα παρουσιάζονται στο Σχήμα 5.


Σχήμα 5. Ποσοστό του χρόνου προπόνησης στη Ζώνη 1 της Καρδιακής Συχνότητας ανά άσκηση. 


[bookmark: _Toc224493087]3.6. Ποσοστό χρόνου στη Ζώνη 2 της Καρδιακής Συχνότητας 
Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 9,45, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά της άσκησης 3 vs.2 με τις ασκήσεις 2 vs. 2, 5 vs. 0, 5 vs. 5 Προπόνησης και την άσκηση 5 vs. 5 του Αγώνα. Επιπλέον σημαντική ήταν η διαφορά μεταξύ των ασκήσεων 5 vs. 0 και 5 vs. 5 του Αγώνα. Τα αποτελέσματα παρουσιάζονται στο Σχήμα 6.

a,c,d,e
e

Σχήμα 6. Ποσοστό του χρόνου προπόνησης στη Ζώνη 2 της Καρδιακής Συχνότητας ανά άσκηση. a: σημαντική διαφορά με την άσκηση 2 vs. 2, c: σημαντική διαφορά με την άσκηση 5 vs. 0, d: σημαντική διαφορά με την άσκηση 5 vs. 5 της Προπόνησης, e: σημαντική διαφορά με την άσκηση 5 vs. 5 του Αγώνα. 



[bookmark: _Toc224493088]3.7. Ποσοστό χρόνου στη Ζώνη 3 της Καρδιακής Συχνότητας 
Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 10,27, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά της άσκησης 5 vs.5 του αγώνα με τις ασκήσεις 2 vs. 2, 3 vs. 2, 5 vs. 0. Επιπλέον εντοπίστηκε διαφορά μεταξύ των ασκήσεων 3 vs. 2, και 5 vs. 5 της προπόνησης. Τα αποτελέσματα παρουσιάζονται στο Σχήμα 7.

b
a,b,c

Σχήμα 7. Ποσοστό του χρόνου προπόνησης στη Ζώνη 3 της Καρδιακής Συχνότητας ανά άσκηση. a: σημαντική διαφορά με την άσκηση 2 vs. 2, b: σημαντική διαφορά με την άσκηση 3 vs 2, c: σημαντική διαφορά με την άσκηση 5 vs. 0.



[bookmark: _Toc224493089]3.8. Ποσοστό χρόνου στη Ζώνη 4 της Καρδιακής Συχνότητας 
Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 5,48, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά της άσκησης 3 vs.2 με τις ασκήσεις 2 vs. 2, 5 vs. 0, 5 vs. 5 Προπόνησης και την άσκηση 5 vs. 5 του Αγώνα. Τα αποτελέσματα παρουσιάζονται στο Σχήμα 8.

a,c,d,e

Σχήμα 8. Ποσοστό του χρόνου προπόνησης στη Ζώνη 4 της Καρδιακής Συχνότητας ανά άσκηση. a: σημαντική διαφορά με την άσκηση 2 vs. 2, c: σημαντική διαφορά με την άσκηση 5 vs. 0, d: σημαντική διαφορά με την άσκηση 5 vs. 5 της Προπόνησης, e: σημαντική διαφορά με την άσκηση 5 vs. 5 του Αγώνα. 


[bookmark: _Toc224493090]3.9. Ποσοστό χρόνου στη Ζώνη 5 της Καρδιακής Συχνότητας 
Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 15,18, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά των ασκήσεων 3 vs.2 και , 5 vs. 0 με τις ασκήσεις 2 vs. 2, 5 vs. 5 Προπόνησης και την άσκηση 5 vs. 5 του Αγώνα. Τα αποτελέσματα παρουσιάζονται στο Σχήμα 9.

a,d,e
a,d,e

Σχήμα 9. Ποσοστό του χρόνου προπόνησης στη Ζώνη 5 της Καρδιακής Συχνότητας ανά άσκηση. a: σημαντική διαφορά με την άσκηση 2 vs. 2, d: σημαντική διαφορά με την άσκηση 5 vs. 5 της Προπόνησης, e: σημαντική διαφορά με την άσκηση 5 vs. 5 του Αγώνα. 



[bookmark: _Toc224493091]3.10. Απόσταση στη Ζώνη 1 της Ταχύτητας
Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 22,43, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά των ασκήσεων 3 vs.2 και , 5 vs. 0 με τις ασκήσεις 2 vs. 2, 5 vs. 5 Προπόνησης και την άσκηση 5 vs. 5 του Αγώνα. Τα αποτελέσματα παρουσιάζονται στο Σχήμα 10.

a,d,e
a,d,e

Σχήμα 10. Απόσταση στη Ζώνη 1 της Ταχύτητας ανά άσκηση. a: σημαντική διαφορά με την άσκηση 2 vs. 2, d: σημαντική διαφορά με την άσκηση 5 vs. 5 της Προπόνησης, e: σημαντική διαφορά με την άσκηση 5 vs. 5 του Αγώνα. 


[bookmark: _Toc224493092]3.11. Απόσταση στη Ζώνη 2 της Ταχύτητας
Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 30,86, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά των ασκήσεων 3 vs.2 και , 5 vs. 0 με τις ασκήσεις 2 vs. 2, 5 vs. 5 Προπόνησης και την άσκηση 5 vs. 5 του Αγώνα. Επιπλέον σημαντική ήταν η διαφορά μεταξύ των ασκήσεων 2 vs. 2 και 5 vs. 5 Προπόνησης. Τα αποτελέσματα παρουσιάζονται στο Σχήμα 11.

d
a,d,e
a,d,e

Σχήμα 11. Απόσταση στη Ζώνη 2 της Ταχύτητας ανά άσκηση. a: σημαντική διαφορά με την άσκηση 2 vs. 2, d: σημαντική διαφορά με την άσκηση 5 vs. 5 της Προπόνησης, e: σημαντική διαφορά με την άσκηση 5 vs. 5 του Αγώνα. 



[bookmark: _Toc224493093]3.12. Απόσταση στη Ζώνη 3 της Ταχύτητας
Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 20,72, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά της άσκησης 3 vs.2 με τις ασκήσεις 2 vs. 2, 5 vs. 0, 5 vs. 5 Προπόνησης και την άσκηση 5 vs. 5 του Αγώνα. Επιπλέον σημαντική ήταν η διαφορά μεταξύ των ασκήσεων 5 vs. 0 και 5 vs. 5 Προπόνησης. Τα αποτελέσματα παρουσιάζονται στο Σχήμα 12.

d
a,c,d,e

Σχήμα 12. Απόσταση στη Ζώνη 3 της Ταχύτητας ανά άσκηση. a: σημαντική διαφορά με την άσκηση 2 vs. 2, c: σημαντική διαφορά με την άσκηση 5 vs. 0, d: σημαντική διαφορά με την άσκηση 5 vs. 5 της Προπόνησης, e: σημαντική διαφορά με την άσκηση 5 vs. 5 του Αγώνα. 


[bookmark: _Toc224493094]3.13. Απόσταση στη Ζώνη 4 της Ταχύτητας
Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 3,93, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά της άσκησης 5 vs. 0 με τις ασκήσεις 3 vs.2 και την άσκηση 5 vs. 5 του Αγώνα. Τα αποτελέσματα παρουσιάζονται στο Σχήμα 13.

b,e

Σχήμα 13. Απόσταση στη Ζώνη 4 της Ταχύτητας ανά άσκηση. b: σημαντική διαφορά με την άσκηση 3 vs 2, e: σημαντική διαφορά με την άσκηση 5 vs. 5 του Αγώνα. 


[bookmark: _Toc224493095]3.14. Απόσταση στη Ζώνη 5 της Ταχύτητας
Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 4,7, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά της άσκησης 5 vs.0 με τις ασκήσεις 3 vs. 2, 5 vs. 5 Προπόνησης και την άσκηση 5 vs. 5 του Αγώνα. Τα αποτελέσματα παρουσιάζονται στο Σχήμα 14.

b,d,e

Σχήμα 14. Απόσταση στη Ζώνη 5 της Ταχύτητας ανά άσκηση. b: σημαντική διαφορά με την άσκηση 3 vs 2, d: σημαντική διαφορά με την άσκηση 5 vs. 5 της Προπόνησης, e: σημαντική διαφορά με την άσκηση 5 vs. 5 του Αγώνα. 


[bookmark: _Toc224493096]3.15. Αριθμός Επιβραδύνσεων ανά Λεπτό
Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 6,42, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά της άσκησης 5 vs. 5 Προπόνησης με τις ασκήσεις 2 vs. 2, 3 vs.2 και 5 vs. 0. Τα αποτελέσματα παρουσιάζονται στο Σχήμα 15.

a,b,c

Σχήμα 15. Αριθμός Επιβραδύνσεων ανά Λεπτό και ανά άσκηση. a: σημαντική διαφορά με την άσκηση 2 vs. 2, b: σημαντική διαφορά με την άσκηση 3 vs 2, c: σημαντική διαφορά με την άσκηση 5 vs. 0.


[bookmark: _Toc224493097]3.16. Αριθμός Επιταχύνσεων ανά Λεπτό
Από την εφαρμογή της ανάλυσης διακύμανσης ως προς έναν παράγοντα διαπιστώθηκε στατιστικά σημαντική διαφορά του παράγοντα άσκηση [F(4,150) = 8,69, p < 0,05]. Από τις επιμέρους συγκρίσεις Bonferroni διαπιστώθηκε στατιστικά σημαντική διαφορά της άσκησης 5 vs. 5 Προπόνησης με τις ασκήσεις 2 vs. 2, 3 vs.2 και 5 vs. 0. Τα αποτελέσματα παρουσιάζονται στο Σχήμα 16.

a,b,c

Σχήμα 16. Αριθμός Επιταχύνσεων ανά Λεπτό και ανά άσκηση. a: σημαντική διαφορά με την άσκηση 2 vs. 2, b: σημαντική διαφορά με την άσκηση 3 vs 2, c: σημαντική διαφορά με την άσκηση 5 vs. 0. 

[bookmark: _Toc224493098]4. ΣΥΖΗΤΗΣΗ

Σκοπός της παρούσας μελέτης ήταν η διερεύνηση της εσωτερικής και της εξωτερικής επιβάρυνσης σε αθλητές καλαθοσφαίρισης ηλικίας 12 έως 14 ετών κατά την εκτέλεση διαφορετικών μορφών άσκησης, καθώς και η σύγκριση των αντίστοιχων δεικτών μεταξύ των ασκήσεων. Τα κύρια ευρήματα έδειξαν ότι η μορφή της άσκησης επηρέασε ουσιαστικά το προφίλ της επιβάρυνσης. Ειδικότερα, η άσκηση 3 vs. 2 παρουσίασε συνολικά τις χαμηλότερες επιβαρύνσεις, οι μορφές 5 vs. 5, τόσο στην προπόνηση όσο και στον αγώνα, συνδέθηκαν με υψηλότερη εσωτερική επιβάρυνση, ενώ η άσκηση 5 vs. 0 παρουσίασε τις υψηλότερες τιμές μέσης και μέγιστης ταχύτητας. Παράλληλα, οι μεγαλύτερες τιμές επιταχύνσεων και επιβραδύνσεων ανά λεπτό καταγράφηκαν στις μορφές 5 vs. 5. Τα ευρήματα αυτά υποδηλώνουν ότι οι διαφορετικές ασκήσεις διαφοροποιούνται τόσο ως προς την εξωτερική όσο και ως προς την εσωτερική επιβάρυνση.
Όσον αφορά την εσωτερική επιβάρυνση, οι υψηλότερες τιμές μέσης καρδιακής συχνότητας και ο μεγαλύτερος χρόνος παραμονής στη Ζώνη Καρδιακής Συχνότητας 5 στις μορφές 5 vs. 5 δείχνουν ότι οι ασκήσεις με μεγαλύτερη αγωνιστική συνάφεια και με υψηλότερη απαίτηση συνεχούς εμπλοκής προκαλούν εντονότερη καρδιομεταβολική απόκριση. Η ερμηνεία αυτή είναι συμβατή με τη γενικότερη βιβλιογραφία παρακολούθησης της επιβάρυνσης στην καλαθοσφαίριση, σύμφωνα με την οποία η δομή της άσκησης, ο βαθμός αγωνιστικής ομοιότητας και η πραγματική πυκνότητα της επιβάρυνσης (αναλογία έργου διαλείμματος που επηρεάζεται από τον αριθμός των συμμετεχόντων και τη μορφή της άσκησης) επηρεάζουν ουσιαστικά την εσωτερική επιβάρυνση (Piedra et al., 2021). Παράλληλα, οι Lupo et al. (2017).  Μελετώντας διαφορετικά περιεχόμενα προπόνησης σε νεαρούς καλαθοσφαιριστές, έδειξαν ότι το προπονητικό περιεχόμενο συνδέεται με διαφορετικά επίπεδα εσωτερικής επιβάρυνσης, γεγονός που ενισχύει την ερμηνεία ότι η ίδια η μορφή της άσκησης αποτελεί βασικό ρυθμιστή της φυσιολογικής απόκρισης. Αντίστροφα, η χαμηλότερη συνολικά επιβάρυνση στην άσκηση 3 vs. 2 μπορεί να αποδοθεί στη δομή της ίδιας της άσκησης, αφού, όπως προκύπτει από την παρουσίαση, παρεμβάλλονταν διαλείμματα περίπου 40 δευτερολέπτων ανά επανάληψη και σε κάθε εκτέλεση συμμετείχε ενεργά περιορισμένος αριθμός αθλητών, στοιχείο που μείωσε την πυκνότητα. Το εύρημα αυτό είναι ιδιαίτερα σημαντικό, διότι δείχνει ότι η επιβάρυνση μιας άσκησης δεν εξαρτάται αποκλειστικά από τον αριθμό των παικτών ή από την ονομασία της, αλλά από τον συνδυασμό ενεργού χρόνου, χρόνου διαλείμματος και λειτουργικής εμπλοκής. Υπό αυτό το πρίσμα, η παρούσα μελέτη διαφοροποιείται από τα ευρήματα των Castagna et al. (2011), οι οποίοι σε ενήλικους αθλητές έδειξαν ότι, όταν το γήπεδο παραμένει σταθερό, η μείωση του αριθμού των παικτών από 5vs5 σε 3 vs. 3 και 2 vs. 2 αυξάνει τις φυσιολογικές απαιτήσεις. Επομένως, στην παρούσα εργασία, η χαμηλότερη επιβάρυνση της 3 vs. 2 δεν πρέπει να αποδοθεί απλώς στη μορφή small-sided game, αλλά κυρίως στον τρόπο οργάνωσης και στην περιορισμένη ενεργό συμμετοχή. Επιπλέον, επειδή στις αναπτυξιακές ηλικίες η φυσιολογική απόκριση επηρεάζεται και από τον βαθμό βιολογικής ωρίμανσης, η ερμηνεία των καρδιακών δεικτών πρέπει να γίνεται με προσοχή και πάντως όχι αποσπασμένα από το αναπτυξιακό πλαίσιο των συμμετεχόντων (Malina et al., 2004).
Στη διαθέσιμη βιβλιογραφία υπάρχουν δεδομένα για την ποσοτικοποίηση της εσωτερικής επιβάρυνσης σε νεαρούς καλαθοσφαιριστές, όπως έδειξαν οι Lupo et al. (2017), ενώ έχουν εξεταστεί και ειδικότερες σχέσεις μεταξύ καρδιακής συχνότητας και επιμέρους αγωνιστικών δεξιοτήτων σε εφηβικούς πληθυσμούς, όπως στη μελέτη των Padulo et al. (2018) για την επίδραση διαφορετικών επιπέδων καρδιακής συχνότητας στην ευστοχία του jump shot. Ωστόσο, η τελευταία εργασία δεν προσφέρεται για άμεση σύγκριση με τα παρόντα ευρήματα, καθώς δεν διερεύνησε διαφορές επιβάρυνσης μεταξύ εναλλακτικών μορφών άσκησης, αλλά τη σχέση της έντασης με την τεχνική αποτελεσματικότητα. Αντίστοιχα, οι Vaquera et al. (2008), μελετώντας επαγγελματίες καλαθοσφαιριστές, ανέδειξαν διαφοροποιήσεις της καρδιακής απόκρισης ανά αγωνιστική θέση, γεγονός που υποδηλώνει ότι η ερμηνεία των καρδιακών δεικτών επηρεάζεται και από τα ιδιαίτερα χαρακτηριστικά του δείγματος. Υπό αυτό το πρίσμα, η παρούσα μελέτη προσθέτει δεδομένα σε ένα πεδίο όπου οι διαθέσιμες πληροφορίες για αθλητές ηλικίας 12 έως 14 ετών παραμένουν περιορισμένες, ιδίως ως προς τη σύγκριση πολλαπλών μορφών άσκησης με ταυτόχρονη αποτίμηση καρδιαγγειακών και κινητικών μεταβλητών.
Σε ό,τι αφορά στην εξωτερική επιβάρυνση, η άσκηση 5 vs. 0 παρουσίασε τις υψηλότερες τιμές μέσης και μέγιστης ταχύτητας, γεγονός που υποδηλώνει ότι η απουσία αμυντικής πίεσης και η περισσότερο προβλέψιμη οργάνωση του παιχνιδιού επιτρέπουν στους αθλητές να αναπτύσσουν υψηλότερες γραμμικές ταχύτητες. Αντιθέτως, οι μορφές 5 vs. 5 κατέγραψαν τις υψηλότερες τιμές επιταχύνσεων και επιβραδύνσεων ανά λεπτό, στοιχείο που αποτυπώνει με μεγαλύτερη πιστότητα τη διακεκομμένη, αντιδραστική και πολυκατευθυντική φύση της καλαθοσφαίρισης. Η συνύπαρξη αυτών των ευρημάτων δεν είναι αντιφατική, αλλά δείχνει ότι διαφορετικοί δείκτες εξωτερικής επιβάρυνσης περιγράφουν διαφορετικές πτυχές των κινητικών απαιτήσεων. Η παρατήρηση αυτή συμφωνεί με τη μελέτη των Scanlan et al. (2014), οι οποίοι έδειξαν ότι οι δείκτες εσωτερικής και εξωτερικής επιβάρυνσης σχετίζονται μεν μεταξύ τους κατά την προπόνηση καλαθοσφαίρισης, αλλά δεν αποτυπώνουν ταυτόσημες διαστάσεις της προπονητικής επιβάρυνσης, και επίσης με την ανασκόπηση των Piedra et al. (2021), σύμφωνα με την οποία η αξιολόγηση της επιβάρυνσης στην καλαθοσφαίριση πρέπει να βασίζεται σε συνδυαστική και όχι μονοδιάστατη προσέγγιση. Με άλλα λόγια, το γεγονός ότι η άσκηση 5 vs. 0 παρήγαγε υψηλότερες ταχύτητες, χωρίς να συνοδεύεται από την υψηλότερη εσωτερική επιβάρυνση, ενώ οι μορφές 5 vs. 5 προκάλεσαν μεγαλύτερη καρδιαγγειακή και μηχανική απαίτηση, αναδεικνύει την ανάγκη πολυπαραγοντικής αποτίμησης της επιβάρυνσης στις αναπτυξιακές ηλικίες.
Από πρακτική άποψη, τα ευρήματα της ΜΔΕ έχουν σαφή προπονητική αξία. Οι μορφές 5 vs. 5 φαίνεται ότι είναι καταλληλότερες όταν ο στόχος είναι η πρόκληση υψηλότερης εσωτερικής επιβάρυνσης και η μεγαλύτερη προσέγγιση των αγωνιστικών μηχανικών απαιτήσεων, ενώ η άσκηση 5 vs. 0 φαίνεται να εξυπηρετεί περισσότερο στόχους ανάπτυξης υψηλότερων ταχυτήτων σε ελεγχόμενο περιβάλλον. Αντίστοιχα, η 3 vs. 2 μπορεί να αξιοποιηθεί όταν επιδιώκεται χαμηλότερη συνολική επιβάρυνση ή περισσότερο ελεγχόμενη τεχνικοτακτική διδασκαλία. Η επιλογή, επομένως, των ασκήσεων στην αναπτυξιακή καλαθοσφαίριση δεν θα πρέπει να γίνεται μόνο με τεχνικοτακτικά κριτήρια, αλλά και με βάση το ειδικό προφίλ επιβάρυνσης που παράγει κάθε μορφή άσκησης. Παρά τη χρησιμότητα των ευρημάτων, η μελέτη παρουσιάζει και ορισμένους περιορισμούς, καθώς δεν φαίνεται να ελέγχθηκε συστηματικά ο βαθμός βιολογικής ωρίμανσης, δεν πραγματοποιήθηκε ανάλυση ανά αγωνιστική θέση και η εσωτερική επιβάρυνση αποτιμήθηκε κυρίως μέσω δεικτών καρδιακής συχνότητας, χωρίς συνδυασμό με αντιληπτικά ή άλλα συμπληρωματικά εργαλεία παρακολούθησης. Για τον λόγο αυτό, μελλοντικές μελέτες θα ήταν σκόπιμο να ενσωματώσουν δείκτες ωρίμανσης, ανάλυση ανά θέση και συνδυαστική αξιολόγηση εσωτερικής και εξωτερικής επιβάρυνσης, ώστε να αποτυπωθεί πληρέστερα η επιβάρυνση στην καλαθοσφαίριση στην ηλικιακή κατηγορία των Κ14. Συνολικά, τα αποτελέσματα της παρούσας μελέτης δείχνουν ότι οι διαφορετικές μορφές άσκησης στην καλαθοσφαίριση αναπτυξιακής ηλικίας προκαλούν διακριτά πρότυπα εσωτερικής και εξωτερικής επιβάρυνσης και, κατά συνέπεια, ο σχεδιασμός της προπονητικής διαδικασίας σε αθλητές 12 έως 14 ετών οφείλει να βασίζεται όχι μόνο στο περιεχόμενο της άσκησης, αλλά και στο ειδικό φυσιολογικό και κινητικό προφίλ που αυτή παράγει.

Συμπερασματικά, η παρούσα μελέτη έδειξε ότι η μορφή της άσκησης αποτελεί καθοριστικό παράγοντα της εσωτερικής και της εξωτερικής επιβάρυνσης σε αθλητές καλαθοσφαίρισης ηλικίας 12 έως 14 ετών. Οι διαφορετικές προπονητικές ασκήσεις παρήγαγαν διακριτά προφίλ επιβάρυνσης, γεγονός που καταδεικνύει ότι η επιλογή των ασκήσεων δεν επηρεάζει μόνο το συνολικό επίπεδο επιβάρυνσης, αλλά και το είδος της φυσιολογικής και κινητικής απαίτησης που επιβάλλεται στους αθλητές. Ειδικότερα, οι μορφές 5 vs. 5, τόσο στην προπόνηση όσο και στον αγώνα, συνδέθηκαν με υψηλότερη εσωτερική επιβάρυνση και με μεγαλύτερη μηχανική απαίτηση, όπως φάνηκε από τις υψηλότερες τιμές επιταχύνσεων και επιβραδύνσεων ανά λεπτό. Αντίθετα, η άσκηση 5 vs. 0 ευνόησε περισσότερο την ανάπτυξη υψηλότερων ταχυτήτων και την κάλυψη μεγαλύτερων αποστάσεων στις υψηλές ζώνες ταχύτητας. Παράλληλα, η άσκηση 3 vs. 2 παρουσίασε συνολικά χαμηλότερη επιβάρυνση, πιθανότατα λόγω της μικρότερης ενεργού συμμετοχής και της διαφορετικής δομής της άσκησης. Επιπλέον, ο χρόνος παραμονής στη Ζώνη Καρδιακής Συχνότητας 1 δεν διαφοροποιήθηκε ουσιαστικά μεταξύ των εξεταζόμενων συνθηκών. Συνεπώς, τα ευρήματα της παρούσας εργασίας υποδεικνύουν ότι ο σχεδιασμός της προπονητικής διαδικασίας σε αθλητές αναπτυξιακής ηλικίας θα πρέπει να βασίζεται στο ειδικό προφίλ επιβάρυνσης που παράγει κάθε μορφή άσκησης, ώστε η επιλογή των προπονητικών ερεθισμάτων να είναι περισσότερο στοχευμένη, λειτουργική και συμβατή με τις ανάγκες της συγκεκριμένης ηλικιακής κατηγορίας.

Μέση Κ.Σ.	18.713839590201491	12.472531395385102	15.172956690065831	16.267988484632294	13.626295385244147	1	2vs2	3vs2	5vs0	Π_5vs5	A.5vs5	152.27272727272728	136.27586206896552	140.86363636363637	150.64814814814815	152.25	
Μέση Καρδιακή Συχνότητα (b/min)



Απόσταση / λεπτό	9.301235778808465	7.1816679594508583	18.448712105590957	16.689093925217268	12.923206229850983	1	2vs2	3vs2	5vs0	Π_5vs5	A.5vs5	57.68181818181818	39.172413793103445	51.454545454545453	59.75925925925926	54.25	
Απόσταση / λεπτό (m/min)



Μέγιστη Ταχύτητα	2.706180556330847	2.7676490530390736	4.4450333195737946	3.3426009531613587	2.1997424993603376	1	2vs2	3vs2	5vs0	Π_5vs5	A.5vs5	22.543181818181822	22.167931034482763	20.894545454545455	22.763333333333339	23.883214285714285	
Μέγιστη Ταχύτητα (km/h)



Μέση Ταχύτητα	0.56286604251649963	0.43908576089269785	1.1035461337271162	0.99261585389475138	0.72945547568394353	1	2vs2	3vs2	5vs0	Π_5vs5	A.5vs5	3.4709090909090907	2.3703448275862069	3.099545454545455	3.6692592592592601	3.3935714285714291	
Μέση ταχύτητα (kmk/h)



Ποσοστό Χρόνου Ζ1	13.629791123146607	20.024569083879786	17.197230302772017	14.360187209595114	14.898532454982579	1	2vs2	3vs2	5vs0	Π_5vs5	A.5vs5	10.198181818181817	18.027931034482755	15.935909090909092	13.676851851851852	17.957857142857147	
Ποσοστό χρόνου στη Ζ1



Ποσοστό Χρόνου Ζ2	12.403173242904673	13.601508736220314	21.740480267259088	15.217058350737673	6.8553912279963205	1	2vs2	3vs2	5vs0	Π_5vs5	A.5vs5	19.527272727272731	38.244482758620691	31.288181818181826	22.5125925925926	18.645	
Ποσοστό χρόνου στη Ζ2



Ποσοστό Χρόνου Ζ3	10.941999597642328	11.592876326740216	15.77980188096787	9.9425602539042206	6.227993171303174	1	2vs2	3vs2	5vs0	Π_5vs5	A.5vs5	25.178636363636372	30.443793103448272	25.919545454545457	18.30555555555555	14.662142857142854	
Ποσοστό χρόνου στη Ζ3



Ποσοστό Χρόνου Ζ4	2vs2	3vs2	5vs0	Π_5vs5	A.5vs5	27.835454545454549	11.445862068965516	22.873636363636361	23.193333333333335	23.421428571428571	
Ποσοστό χρόνου στη Ζ4



Ποσοστό Χρόνου Ζ5	19.004614705028356	5.206182947870686	7.2641472210084537	18.019194133831402	15.992376060595005	1	2vs2	3vs2	5vs0	Π_5vs5	A.5vs5	17.259090909090911	1.8386206896551722	3.9840909090909089	22.311111111111117	25.314285714285713	
Ποσοστό χρόνου στη Ζ5



Απόσταση / λεπτό Ζ1	4.707067634343681	3.7374317134642046	5.2009003757632835	8.2287523221855672	5.2693667355433593	1	2vs2	3vs2	5vs0	Π_5vs5	A.5vs5	22.819999999999997	15.706206896551722	14.858636363636366	26.377777777777769	24.149642857142855	
Απόσταση στη Ζ1 (m/min)



Απόσταση / λεπτό Ζ2	3.2495694020441142	1.7940017738374763	2.6452556975891226	4.5280778823001873	3.6329116363699141	1	2vs2	3vs2	5vs0	Π_5vs5	A.5vs5	10.211818181818181	5.139310344827587	6.4940909090909082	13.087777777777774	11.828928571428573	
Απόσταση στη Ζ2 (m/min)



Απόσταση / λεπτό Ζ3	3.8086522880255496	1.9207310800248447	4.6224561039452299	4.0870943488781544	3.1786329463162915	1	2vs2	3vs2	5vs0	Π_5vs5	A.5vs5	10.523181818181818	5.3431034482758619	9.3036363636363593	12.85351851851852	11.254999999999999	
Απόσταση στη Ζ3 (m/min)



Απόσταση / λεπτό Ζ4	4.8438351053827757	3.0516645300460072	8.4215777279896589	4.7138994260317162	3.2126132862490806	1	2vs2	3vs2	5vs0	Π_5vs5	A.5vs5	9.6763636363636341	6.9927586206896537	11.159999999999998	8.2877777777777784	6.2521428571428581	
Απόσταση στη Ζ4 (m/min)



Απόσταση / λεπτό Ζ5	7.0543724428733263	4.1743206579831673	13.899592039857104	5.6413946544980114	2.8049273538395711	1	2vs2	3vs2	5vs0	Π_5vs5	A.5vs5	7.1790909090909061	4.0362068965517244	10.487272727272726	4.150555555555556	2.967857142857143	
Απόσταση στη Ζ5 (m/min)



Επιβραδύνσεις / λεπτό	2.1276617655878933	1.7784935785284735	2.806626049823846	2.761863888457357	1.7452813178129429	1	2vs2	3vs2	5vs0	Π_5vs5	A.5vs5	7.8672727272727263	7.6258620689655165	7.5445454545454531	9.806111111111111	8.7707142857142859	
Επιβραδύνσεις / λεπτό



Επιταχύνσεις / λεπτό	1.709249094641407	1.8630089809376134	2.3230212917831707	2.8157066206522585	1.7402018979137461	1	2vs2	3vs2	5vs0	Π_5vs5	A.5vs5	6.8009090909090899	7.0210344827586191	6.8677272727272713	9.2866666666666635	8.2928571428571463	
Επιταχύνσεις / λεπτό

